Ο **Νίκολα Κάλινιτς** (σερβικά κυριλλικά: Никола Калинић‎) (γενν. 8 Νοεμβρίου 1991) είναι Σέρβος επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για τη Μπαρτσελόνα. Εκπροσωπεί διεθνώς την Εθνική Σερβίας.

Σταδιοδρομία σε συλλόγους
-------------------------

### Πρώτα χρόνια

Ο Κάλινιτς έκανε το επαγγελματικό του ντεμπούτο με την ομάδα της γενέτειράς του, ΚΚ Σπάρτακ Σουμπότιτσα. Τη σεζόν 2010–11, έπαιξε για την ΚΚ Νόβι Σαντ και στη συνέχεια, από το 2011 έως το 2013, έπαιξε για την ΚΚ Βοϊβοντίνα Σρμπίγιαγκας.

Τον Ιούλιο του 2013, υπέγραψε τριετές συμβόλαιο με την Ραντνίτσκι Κραγκούγιεβατς. Σε 25 παιχνίδια στην Αδριατική Λίγκα, είχε μέσο όρο 6,4 πόντους και 4 ριμπάουντ ανά παιχνίδι.

### Ερυθρός Αστέρας

Στις 21 Ιουλίου 2014, ο Κάλινιτς υπέγραψε τριετές συμβόλαιο με τον Ερυθρό Αστέρα Βελιγραδίου. Στην πρώτη του σεζόν στην Ευρωλίγκα, είχε μέσο όρο 9,2 πόντους, 3,9 ριμπάουντ και 2 ασίστ ανά παιχνίδι, σε 24 παιχνίδια. Στην πρώτη του σεζόν με τον σύλλογο, κέρδισε το Τριπλ Κράουν, κερδίζοντας το Πρωτάθλημα Σερβίας, το Κύπελλο Σερβίας και την Αδριατική Λίγκα.

### Φενέρμπαχτσε

Στις 31 Ιουλίου 2015, ο Ερυθρός Αστέρας ανακοίνωσε ότι ο Κάλινιτς θα μετακόμιζε στη Φενέρμπαχτσε, έναντι ποσού μεταγραφής 1 εκατομμυρίου ευρώ. Στις 12 Αυγούστου 2015, η Φενέρμπαχτσε ανακοίνωσε επίσημα ότι ο Καλίνιτς υπέγραψε διετές συμβόλαιο, με επιλογή για έναν επιπλέον χρόνο.

Στην πρώτη του σεζόν με την ομάδα, ο Κάλινιτς κέρδισε τον τίτλο του Κυπέλλου Τουρκίας, με νίκη με 67–65 επί της Νταρουσάφακα. Η Φενέρμπαχτσε έφτασε επίσης στον τελικό του Φάιναλ Φορ της Ευρωλίγκα 2015-16, αλλά δεν κατάφερε να κερδίσει τον τίτλο, καθώς έχασε στην παράταση με 96–101 από την ΤΣΣΚΑ Μόσχας. Σε 29 παιχνίδια στην Ευρωλίγκα εκείνη τη σεζόν, είχε μέσο όρο 4,6 πόντους και 3,3 ριμπάουντ ανά παιχνίδι. Στο τέλος της σεζόν, η Φενέρμπαχτσε κατέκτησε και το Πρωτάθλημα Τουρκίας.

Στις 7 Ιουλίου 2017, ο Κάλινιτς ανανέωσε το συμβόλαιό του με τη Φενέρμπαχτσε για άλλες τρεις σεζόν. Στην Ευρωλίγκα 2017-18, η Φενέρμπαχτσε έφτασε στο Φάινλ Φορ, την τέταρτη συνεχόμενη εμφάνιση του συλλόγου σε Φάιναλ Φορ. Τελικά, έχασαν από τη Ρεάλ Μαδρίτης, με σκορ 80–85 στον τελικό. Σε 19 παιχνίδια στην Ευρωλίγκα εκείνη τη σεζόν, είχε μέσο όρο 5,5 πόντους, 1,6 ριμπάουντ και 1,2 ασίστ ανά αγώνα.

### Βαλένθια

Στις 18 Ιουλίου 2020, ο Κάλινιτς μετακόμισε επίσημα στην ισπανική Βαλένθια, με συμβόλαιο ενός έτους.

### Επιστροφή στον Ερυθρό Αστέρα

Στις 15 Ιουλίου 2021, ο Ερυθρός Αστέρας ανακοίνωσε ότι υπέγραψε τον Κάλινιτς. Στις 27 Απριλίου 2022, ο Κάλινιτς επιλέχθηκε ως ο Πολυτιμότερος Παίκτης της Αδριατικής Λίγκας 2021–22. Ο σύλλογος κέρδισε την Αδριατική Λίγκα, το Πρωτάθλημα Σερβίας και το Κύπελλο Σερβίας τη σεζόν 2021–22.

### Μπαρτσελόνα

Στις 12 Ιουλίου 2022, ο Κάλινιτς υπέγραψε διετές συμβόλαιο με την Μπαρτσελόνα, αφού επετεύχθη επίσης συμφωνία μεταξύ της Μπαρτσελόνα και της Βαλένθια σχετικά με τα δικαιώματα του συμβολαίου του στο Πρωτάθλημα Ισπανίας.

Εθνική ομάδα
------------

Ο Κάλινιτς εκπροσώπησε την Εθνική Σερβίας στο Ευρωμπάσκετ 2013. Ήταν επίσης μέλος της Εθνικής Σερβίας που κέρδισε το αργυρό μετάλλιο στο Παγκόσμιο Κύπελλο του 2014, υπό τον νέο προπονητή Αλεξάντερ Τζόρτζεβιτς.

Εκπροσώπησε τη Σερβία για άλλη μια φορά στο Ευρωμπάσκετ 2015. Στην πρώτη φάση της διοργάνωσης, η Σερβία κυριάρχησε στον πιο σκληρό όμιλο, τον Όμιλο Β, με ρεκόρ 5–0, και στη συνέχεια απέκλεισε τη Φινλανδία και την Τσεχία στη φάση των 16 και στους προημιτελικούς αγώνες, αντίστοιχα. Ωστόσο, έχασαν στον ημιτελικό αγώνα από τη Λιθουανία με σκορ 67–64 και τελικά έχασαν από τη διοργανώτρια ομάδα, Γαλλία, στον αγώνα για το χάλκινο μετάλλιο, με σκορ 81–68. Σε 9 παιχνίδια στη διοργάνωση, ο Κάλινιτς είχε μέσο όρο 5,8 πόντους, 2,1 ριμπάουντ και 1,7 ασίστ ανά παιχνίδι, με 69% εντός πεδιάς και 33,3% από τη γραμμή των ελεύθερων βολών.

Ο Κάλινιτς εκπροσώπησε επίσης τη Σερβία στους Θερινούς Ολυμπιακούς Αγώνες του 2016, όπου κέρδισε το αργυρό μετάλλιο, μετά την ήττα από τις Ηνωμένες Πολιτείες στον τελικό, με σκορ 96–66. Συμμετείχε επίσης στο Ευρωμπάσκετ 2022.

Προσωπική ζωή
-------------

Ο Νίκολα είναι γιος του πρώην παίκτη της επιτραπέζιας αντισφαίρισης, Ζόραν Κάλινιτς (γεν. 1958) και της Ντράγκιτσα (το γένος Τόσιτς), πρώην παίκτρια χειροσφαίρισης. Ο μεγαλύτερος αδερφός του, Ούρος (γεν. 1986), είναι παίκτης της υδατοσφαίρισης, ενώ η αδερφή του, Μίνα, έπαιζε επίσης χειροσφαίριση. Τα παιδιά της οικογένειας κάποτε έπαιζαν επιτραπέζια αντισφαίριση και πήγαιναν σε σχολή αντισφαίρισης.

Ο Κάλινιτς τραυμάτισε το πηγούνι του κατά τη διάρκεια της παιδικής ηλικίας, αφήνοντας ένα εμφανώς παραμορφωμένο πηγούνι, με τη χειρουργική επέμβαση να μην το διορθώνει. Είπε ότι δεν πονάει από αυτό.

Παραπομπές
----------

1. ↑  «Radnicki tabs Nikola Kalinic». Sportando. Ανακτήθηκε στις 16 Αυγούστου 2013.
2. ↑  «Nikola Kalinić prešao u Radnički» (στα Σερβικά). b92.net. Ανακτήθηκε στις 16 Αυγούστου 2013.
3. ↑  «Kalinić prvo pojačanje Zvezde». *b92.net* (στα Σερβικά). Večernje Novosti. Ανακτήθηκε στις 21 Ιουλίου 2014.
4. ↑  «Kalinić u Fenerbahčeu za milion evra» (στα sr). *kkcrvenazvezda.rs*. 31 July 2015. Αρχειοθετήθηκε από το πρωτότυπο στις August 3, 2015.. Ανακτήθηκε στις 31 July 2015.
5. ↑  «Fenerbahce signs Kalinic away from Crvena Zvezda». *Euroleague.net*. 12 August 2015.. Ανακτήθηκε στις 12 September 2015.
6. ↑  «CSKA Moscow claims its seventh Euroleague crown after OT thriller». *euroleague.net*. Ανακτήθηκε στις 9 Σεπτεμβρίου 2016.
7. ↑  «Fenerbahce, Kalinic together until 2020». *Euroleague.net*. 7 July 2017.. Ανακτήθηκε στις 7 July 2017.
8. ↑  «Real Madrid is 2018 EuroLeague champion». *euroleague.net*. 20 May 2018.. Ανακτήθηκε στις 20 May 2018.
9. ↑  Carchia, Emiliano (July 18, 2020). «Valencia signs Nikola Kalinic». *Sportando*.. Ανακτήθηκε στις July 18, 2020.
10. ↑  «"Kalina" se vratio svojoj kući!!!». *kkcrvenazvezda.rs* (στα Σερβικά). 15 Ιουλίου 2021. Ανακτήθηκε στις 15 Ιουλίου 2021.
11. ↑  «2021/22 Regular Season NLB MVP: Nikola Kalinić (Crvena zvezda mts)». *aba-liga.com*. 27 Απριλίου 2022. Ανακτήθηκε στις 27 Απριλίου 2022.
12. ↑  «AMBITIOUS SERBIA UNVEIL POWERFUL 12-MAN SQUAD». *eurobasket2015.org*. 2 September 2015. Αρχειοθετήθηκε από το πρωτότυπο στις 5 September 2015.. Ανακτήθηκε στις 3 September 2015.
13. ↑  «LITHUANIA END SERBIAN STREAK, RETURN TO FINAL». *eurobasket2015.org*. Αρχειοθετήθηκε από το πρωτότυπο στις 19 September 2015.. Ανακτήθηκε στις 20 September 2015.
14. ↑  «FRANCE REWARD HOME SUPPORT WITH BRONZE». *eurobasket2015.org*. 20 September 2015. Αρχειοθετήθηκε από το πρωτότυπο στις 22 September 2015.. Ανακτήθηκε στις 20 September 2015.
15. ↑  «Player profile: Nikola Kalinic». *eurobasket2015.org*. FIBA Europe. Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 20 Σεπτεμβρίου 2015.
16. ↑  «Rio Olympics 2016: USA beat Serbia in men's basketball to win last gold of Games». *BBC Sport*. 21 August 2016.. Ανακτήθηκε στις 18 September 2017.
17. 1 2 3  «Zoran Kalinić za Blic: Nikola, zakucaj i Brazil!» (στα sr). sport.blic.rs.. Ανακτήθηκε στις 12 September 2014.
18. 1 2  «Dok je Zoran nizao medalje, Dragica je bila i mama i tata» (στα sr). vesti-online.com.. Ανακτήθηκε στις 12 September 2014.
19. ↑  «KALINIĆEV OTAC: Nikola iz detinjstva vuče problem s vilicom! (FOTO)» (στα sr). *telegraf.rs*. 9 September 2014.. Ανακτήθηκε στις 12 September 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νίκολα Κάλινιτς (καλαθοσφαιριστής)** |

* Νίκολα Κάλινιτς στο aba-liga.com
* Νίκολα Κάλινιτς στο eurobasket.com
* Νίκολα Κάλινιτς στο euroleague.net
* (Αγγλικά) Προφίλ Nikola Kalinic στον ιστότοπο της FIBA
* Νίκολα Κάλινιτς στο tblstat.net
* Νίκολα Κάλινιτς στο Instagram
* Νίκολα Κάλινιτς στο fiba.basketball